กำชับ กทม.และส่วนราชการ เร่งแก้ปัญหาความเดือดร้อนชาวบ้านชุมชนริมคลอง
@ กำชับ กทม.และส่วนราชการ เร่งแก้ปัญหาความเดือดร้อนชาวบ้านชุมชนริมคลอง พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม.และ รมว.กห. ได้มอบให้กระทรวงมหาดไทย กระทรวงพัฒนาสังคมและความมั่นคงของมนุษย์ และ กทม. ร่วมกันกำกับและสำรวจดูความเดือดร้อนของชาวบ้านชุมชนริมคลองลาดพร้าว-บางซื่อ ที่ได้รับผลกระทบจากบริษัทรับเหมาก่อสร้างเขื่อนคอนกรีตและบ้านริมคลอง ทิ้งขยะและเศษวัสดุก่อสร้างลงในพื้นที่คลอง ซึ่งชาวบ้านเชื่อว่า เป็นสาเหตุการขัดขวางทางเดินน้ำและปัญหานำ้ท่วมขัง กทม. พล.อ.ประวิตร ได้กล่าวขอบคุณ ชาวชุมชนริมคลอง ที่มีส่วนร่วมสะท้อนข้อมูลความเป็นจริงกับรัฐมากขึ้น ทั้งนี้ ได้ย้ำ ขอให้ กทม. กำชับ เขตห้วยขวาง เขตหลักสี่และเขตบางเขน เร่งลงสำรวจและแก้ปัญหาพื้นที่ตกค้างที่ยังเป็นปัญหาร่วมกับชาวบ้านและทำความเข้าใจร่วมกันโดยเร็ว  พร้อมทั้งให้กำกับการดำเนินงานของบริษัทรับเหมาก่อสร้างตามกฎหมายอย่างใกล้ชิด  ขณะเดียวกัน ได้สั่งการเพิ่มเติมให้หน่วยทหารพัฒนา นำเครื่องมือช่างลงไปช่วยเหลือแก้ปัญหาเร่งด่วนในพื้นที่ที่คาดว่าจะเป็นสิ่งกีดขวางทางเดินน้ำในคลอง เพื่อมิให้เกิดปัญหานำ้ท่วม กทม. ในฤดูฝนภาพรวม.........